Saterdag 23 Mei
Ag, as u my maar in die Graf wou wegsteek . . . As u maar vir my ’n tyd wou vasstel en aan my wou dink! – Job 14:13.
In Bybeltye was party van God se getroue knegte so oorweldig deur hulle omstandighede dat hulle nie meer wou lewe nie. Byvoorbeeld, Job het soveel pyn gehad dat hy gesê het dat hy sy lewe haat en nie meer wil lewe nie (Job 7:16). Jona was baie teleurgesteld omdat dinge nie gebeur het soos wat hy verwag het nie. Daarom het hy gesê: “O Jehovah, neem nou asseblief my lewe, want dit is beter vir my om te sterf as om te lewe” (Jona 4:3). En die getroue profeet Elia het eenkeer so mismoedig gevoel dat hy gevra het om dood te gaan. Hy het gesê: “Genoeg is genoeg! Neem my lewe weg, o Jehovah” (1 Kon. 19:4). Maar hierdie toegewyde knegte van Jehovah was vir hom kosbaar, en hy wou hê dat hulle moes lewe. In plaas daarvan om hulle te veroordeel omdat hulle nie meer wou lewe nie, het hy hulle eerder gehelp om hierdie gevoel te oorkom. En hy het hulle in liefde opgebou sodat hulle kon aanhou om hom getrou te dien. w18.09 13 ¶4